laion/Wikipedia-Exotic huggingface dataset:
הנרי ג'יי

הנרי ג'יי (מאנגלית: Kaiser Henry J) היא מכונית משפחתית גדולה אמריקאית המוגדרת כמכונית קומפקטית, 2 דלתות, סדאן שיוצרה על ידי יצרנית הרכב האמריקאית קייזר-פרייזר משנת 1950 עד 1954, בשנים האלה הורכב הדגם בארץ על ידי קייזר-אילין תעשיות. משנת 1951 החברה בארצות הברית הייתה קרויה "קייזר מוטורס" (אנ') לאחר שהשותף ג'וזף פייזר (אנ') פרש. קייזר-פרייזר הרכיבה את ההנרי ג'יי במפעלה ב- מישיגן, בגרסת 2,200 סמ"ק, (4 צילינדרים), ו- 2,600 סמ"ק, (6 צילינדרים). אורך : 4,432 מ"מ, בגרסת מודל 1950, ששונה ל-4,521 מ"מ בשנים 1951–1954. משקל : 1,062 ק"ג, בסיס גלגלים 2,500 מ"מ. התאוצה בין 0 - 60 מייל הייתה 19.59 שניות. הרכב נקרא ע"ש יו"ר חברת קייזר-פרייזר והושק ב-28 בספטמבר 1950. מחיר דגם ה"הנרי ג'יי" הבסיסי היה בשנת 1953 1,499 דולר. הצבעים הדומיננטיים היו : שחור בשלוב גג לבן, ואפור בהיר. הדגם היה קרו על שם "הנרי ג'יי קייזר (אנ'), נשיא "קייזר-פייזר". דגם ה-אולסטייט היה גרסה משופרת של דגם ה"הנרי ג'יי". קייזר-פרייזר (Kaiser-Frazer) הייתה חברת מכוניות אמריקאית חדשה, שנוסדה לאחר מלחמת העולם השנייה על ידי ג'וזף פרייזר, שהיה בעל ניסיון רב בתעשיית הרכב, והנרי קייזר, תעשיין נודע. אילין התיידד עם היקמן פרייס, סגן נשיא "קייזר-פרייזר" והצליח ליצור שותפות בינו לקונצרן האמריקאי. לפי תנאי העסקה קייזר פרייזר השקיע חצי מיליון דולר ואילין השקיע שני מיליון דולר. מפעלי "קייזר-אילין" הקימו תוך שנה וחצי את המפעל בישראל. המפעל החל להרכיב מגוון כלי רכב, תחילה מתוצרת קייזר-פרייזר כגון "קייזר מנהטן" ו"הנרי ג'יי", ובהמשך ג'יפ ויליס, ויליס ג'יפ סטיישן, ויליס ג'יפ טנדר, "דופין" ו"קטר שבו" של רנו הצרפתית. בשנת 1950 התחילו להרכיב את ההנרי ג'יי, במפעל ב- נשר, עד שנת 1954. הנרי ג'יי סטנדרט הנרי ג'יי דה-לוקס 81,942 יחידות - שנת המודל 1951, כולל הדגם שיוצר מ-28 בספטמבר 1950 23,568 יחידות - שנת המודל 1952 16,672 יחידות - שנת המודל 1953 1,123 יחידות - שנת המודל 1954 אפרים אילין קייזר-אילין תעשיות תעשיית רכב בישראל קייזר מנהטן קייזר "דה לוקס", "מנהטן" והנרי ג'יי - בני אביעד הנרי ג'יי 1951, (5:12 דקות), יו-טיוב, סרטון באתר יוטיוב פרסומת להנרי ג'יי בארצות-הברית מתוך מדריך ישראל 1962 - The Israel Motor Industry . הנרי ג'יי 1953 (11:51 דקות), יו-טיוב, סרטון באתר יוטיוב הנרי ג'יי 1951, (4:58 דקות), יו-טיוב, סרטון באתר יוטיוב פרסומת להנרי ג'יי 1951, (3:26 דקות), יו-טיוב הנרי ג'יי 1952, (2:40 דקות), יו-טיוב, סרטון באתר יוטיוב הנרי ג'יי, Kaiser Henry J, (5:43 דקות), יו-טיוב הנרי ג'יי 1953, (1:23 דקות), יו-טיוב, סרטון באתר יוטיוב הנרי ג'יי 1953, (11:51 דקות), יו-טיוב הנרי ג'יי 1953, (0:59), יו-טיוב, סרטון באתר יוטיוב תצוגת הנרי ג'יי, (2:31 דקות), יו-טיוב VBRH DWHH הנרי ג'יי 1951, (3:28 דקות), יו-טיוב, סרטון באתר יוטיוב מדיה וקבצים בנושא הנרי ג'יי בוויקישיתוף הנרי ג'יי, סרטון באתר יוטיוב הנרי ג'יי, סרטון באתר יוטיוב "הנרי ג'יי" דה-לוקס, שנת 1951 auto.howstuffworks.com/1951-henry-j-deluxe הנרי ג'יי סטנדרט, שנת 1951 auto.howstuffworks.com/1951-henry-j-standard השקת ההנרי ג'יי, (2:31 דקות), יו-טיוב קייזר מכוניות 1947–1955, קלסי רייט "הנרי ג'יי" דה-לוקס - מפרט oldcarbrochures.com/static/NA/Kaiser-Frazer/1951_Kaiser-Frazer/1951_Henry_J_Specs "הנרי ג'יי" eac-1977.com/documents/henry_j-eng
דנג יאפינג

הרפובליקה העממית של סין זהו שם סיני; שם המשפחה הוא דנג. דֶנְג יָאפִּינְג (邓亚萍; באנגלית: Deng Yaping; ‏נולדה ב־5 בפברואר 1973) היא טניסאית שולחן סינית. היא אלופה אולימפית בעלת ארבע מדליות זהב ואלופת העולם בעלת 14 מדליות מהן 9 מדליות זהב. באולימפיאדת ברצלונה (1992) זכתה דנג בשתי מדליות זהב בטורניר ליחידות ובטורניר לזוגות נשים ובאולימפיאדת אטלנטה (1996) הגנה על תאריה וזכתה שוב בשתי מדליות זהב בטורניר ליחידות ובטורניר לזוגות נשים. דנג פרשה מספורט תחרותי בשנת 1997. דנג יאפינג, באתר הוועד האולימפי הבין-לאומי דנג יאפינג, באתר olympedia.org דנג יאפינג, באתר אנציקלופדיה בריטניקה (באנגלית) ערך זה הוא קצרמר בנושא ספורטאים ובנושא סינים. אתם מוזמנים לתרום לוויקיפדיה ולהרחיב אותו.
ארנסט לודוויג, רוזן הסן-דרמשטאדט

ארנסט לודוויג, רוזן הסן-דרמשטאדט (בגרמנית: Ernst Ludwig, von Hessen-Darmstadt; 15 בדצמבר 1667 – 12 בספטמבר 1739), היה רוזן הסן-דארמשטאדט בין השנים 1678–1739. ארנסט לודוויג נולד ב-15 בדצמבר 1667 בגותה שהשתייכה לדוכסות סקסוניה-גותה-אלטנבורג, ללודוויג השישי, רוזן הסן-דארמשטאדט, ולאליזבת דורותיאה מסקסוניה-גותה-אלטנבורג, בתם של ארנסט הראשון, דוכס סקסוניה-גותה ואליזבת סופיה מסקסוניה-גותה-אלטנבורג. ב-24 באפריל 1678 מת אביו לודוויג השישי, רוזן הסן-דרמשטאדט, ואחיו לודוויג השביעי, רוזן הסן-דרמשטאדט עלה במקומו לשלטון, אולם, שלטונו היה קצר, וב-31 באוגוסט 1678 מת לודוויג בעיר גותה כתוצאה מזיהום, וארנסט לודוויג עלה לשלטון במקומו. אולם מכיוון שהיה קטין, מונתה אמו לעוצרת עד לשנת 1688. במהלך מלחמת תשע השנים עבר ארנסט לודוויג להתגורר בערים רוסלסהיים ודורנברג, מכיוון שדרמשטאדט נכבשה על ידי הכוחות הצרפתיים. ארנסט לודוויג הכניס את הרוזנות לחובות גדולים, בעקבות מפעלי הבנייה הרבים שעשה, ובעקבות בזבזנותו הרבה. על מנת לכסות את החוב, הטיל ארנסט לודוויג מיסים רבים על תושבי הרוזנות, והשקיע הרבה במדע האלכימיה. ב-12 בספטמבר 1739 מת ארנסט לודוויג, ובנו לודוויג השמיני, רוזן הסן-דרמשטאדט עלה לשלטון במקומו. ב-1 בדצמבר 1687 התחתן ארנסט לודוויג עם דורותיאה שארלוטה מברנדנבורג-אנסבך, בתם של אלברכט השני, מרקיז ברנדנבורג-אנסבך וסופיה מרגרטה, נסיכת אטינגן-אטינגן, ממנה נולדו לו 5 ילדים: דורותיאה סופיה (1689–1723), התחתנה עם יוהאן פרידריך, רוזן הוהנלוהה-אהרינגן לודוויג השמיני, רוזן הסן-דרמשטאדט (1691–1768) קרל וילהלם, נסיך הסן-דרמשטאדט (1693–1707) פרנץ ארנסט, נסיך הסן-דרמשטאדט (1695–1717) פרדריקה שרלוטה מהסן-דרמשטאדט (1698–1777), התחתנה עם מקסימיליאן מהסן-קאסל ב-20 בינואר 1727 התחתן ארנסט לודוויג עם לואיזה סופיה פון שפיגל צום דזנברג, אשר קיבלה את התואר "רוזנת פון אפשטיין", ממנה היו לו 2 בנות: לואיזה שרלוטה, רוזנת פון אפשטיין (1727–1753) פרדריקה סופיה, רוזנת פון אפשטיין (1730–1770), התחתנה עם הברון יוהאן קרל לודוויג כריסטיאן פון פרטלאק בנוסף היה לארנסט לודוויג ילד לא חוקי משרלוטה פון פורסטנר: פרידריך קרל פון הוהנשטיין צו פירסטנפלד (1711–1715) מדיה וקבצים בנושא ארנסט לודוויג, רוזן הסן-דרמשטאדט בוויקישיתוף ארנסט לודוויג, רוזן הסן-דרמשטאדט, באתר "Find a Grave" (באנגלית)
פיקוד אירופה של ארצות הברית

פיקוד אירופה של ארצות הברית (באנגלית: United States European Command ובקיצור EUCOM) הוא אחד מהפיקודים הקרביים המאוחדים של משרד ההגנה האמריקני והכוחות המזוינים של ארצות הברית. מפקד הפיקוד הוא גנרל או אדמירל 4 כוכבים ומכהן במקביל גם כמפקד העליון של כוחות נאט"ו באירופה. מיולי 2022 מכהן בתפקיד גנרל כריס קאוולי. נכון ל-2016 הפיקוד כולל כ-52,000 אנשי צבא המוצבים באירופה, המספר הנמוך ביותר מאז הקמתו. מתוכם כ-24,000 אנשי חיל האוויר של ארצות הברית, כ-21,000 אנשי צבא ארצות הברית, וכ-7,000 אנשי צי ארצות הברית. מפקדת הפיקוד ממוקמת בשטוטגרט שבגרמניה. הפיקוד אחראי על שטח של 51 מדינות וטריטוריות כולל כל שטחה של אירופה, רוסיה וגרינלנד. עד שנת 2021, גם ישראל נכללה בשטח הכיסוי של הפיקוד על אף שהמדינות סביבה הן תחת אחריות פיקוד מרכז של ארצות הברית. הפיקוד הוקם כפיקוד משולב ב-1952 על בסיס מפקדת זירת המבצעים האירופית שפעלה במלחמת העולם השנייה ופיקוד הצבא של אירופה שפעל אחרי המלחמה. בתחילה כללו גבולות האחריות של הפיקוד את יבשת אירופה, צפון אפריקה וטורקיה. בהמשך הורחבו הגבולות גם לדרום-מערב אסיה. ב-1983 הועברה האחריות על אזור המזרח התיכון לפיקוד מרכז שזה עתה הוקם, למעט ישראל, לבנון וסוריה. ב-1999 קיבל אחריות על השטחים הימים של אירופה ושל מערב אפריקה שקודם לכן היו באחריות הפיקוד האטלנטי. ב-2002 עברה האחריות על סוריה ולבנון לפיקוד מרכז, ולפיקוד אירופה התווספה אחריות על רוסיה, איסלנד, האיים האזוריים שקודם לכן היו באחריות פיקוד הכוחות השלובים. ב-2008 הוקם פיקוד אפריקה והאחריות על האזורים באפריקה שעד אז נכללו באחריות פיקוד אירופה הועברו אליו. ב-2021 הועברה האחריות על ישראל לפיקוד מרכז של ארצות הברית. מדיה וקבצים בנושא פיקוד אירופה של ארצות הברית בוויקישיתוף אתר האינטרנט הרשמי של פיקוד אירופה של ארצות הברית (באנגלית) פיקוד אירופה של ארצות הברית, ברשת החברתית פייסבוק פיקוד אירופה של ארצות הברית, ברשת החברתית אקס (טוויטר) פיקוד אירופה של ארצות הברית, ברשת החברתית אינסטגרם פיקוד אירופה של ארצות הברית, סרטונים בערוץ היוטיוב פיקוד אירופה במספרים, אתר הפיקוד
לודוויג השישי, רוזן הסן-דרמשטאדט

לודוויג השישי, רוזן הסן-דרמשטאדט (בגרמנית: Ludwig VI, von Hessen-Darmstadt; 25 בינואר 1630 – 24 באפריל 1678), היה רוזן הסן-דרמשטאדט בין השנים 1661–1678. לודוויג נולד ב-25 בינואר 1630 בדארמשטאדט שהשתייכה לרוזנות הסן-דרמשטאדט, לגאורג השני, רוזן הסן-דרמשטאדט, ולסופיה אלאונורה מסקסוניה, בתם של יוהאן גאורג הראשון, הנסיך הבוחר מסקסוניה ומגדלנה זיבילה, דוכסית פרוסיה. בשנת 1661 מת אביו גאורג השני, רוזן הסן-דרמשטאדט, ולודוויג עלה לשלטון במקומו. לודוויג היה חבר באגודה מניבת הפירות (Fruchtbringende Gesellschaft), בראשות וילהלם, דוכס סקסוניה-ויימאר. כמו כן היה לודוויג חבר טוב של פרידריך הראשון, דוכס סקסוניה-גותה-אלטנבורג, ואף נשא את אחותו - אליזבת דורותיאה מסקסוניה-גותה-אלטנבורג בשנת 1666. יוהאן היה דתי מאוד, ואף הזמין תאולוגים לטירתו, וכן קנה את ספרייתו הגדולה של יוהאן מיכאל מושרוש. ב-24 באפריל 1678 מת לודוויג, ובנו לודוויג השביעי, רוזן הסן-דרמשטאדט עלה לשלטון במקומו. ב-24 בנובמבר 1650 התחתן לודוויג עם בת דודתו מריה אליזבת מהולשטיין-גוטורפ, בתם של פרידריך השלישי, דוכס הולשטיין-גוטורפ ומריה אליזבת, דוכסית סקסוניה, ממנה נולדו לו 8 ילדים: מגדלנה זיבילה מהסן-דרמשטאדט (1652–1712), התחתנה עם וילהלם לודוויג, דוכס וירטמברג סופיה אלאונורה (1653) גאורג (1654–1655) מריה אליזבת מהסן-דרמשטאדט (1655–1715), התחתנה עם היינריך, דוכס סקסוניה-רמהילד אוגוסטה מגדלנה מהסן-דרמשטאדט (1657–1674) לודוויג השביעי, רוזן הסן-דרמשטאדט (1658–1678) פרידריך (1659–1676) סופיה מריה מהסן-דרמשטאדט (1655–1715), התחתנה עם כריסטיאן, דוכס סקסוניה-אייזנברג ב-5 בדצמבר 1666 התחתן לודוויג עם אליזבת דורותיאה מסקסוניה-גותה-אלטנבורג, בתם של ארנסט הראשון, דוכס סקסוניה-גותה ואליזבת סופיה מסקסוניה-גותה-אלטנבורג, ממנה נולדו לו 8 ילדים: ארנסט לודוויג, רוזן הסן-דרמשטאדט (1667–1739) גאורג, נסיך הסן-דרמשטאדט (1669–1705) סופיה לואיזה (1670–1758), התחתנה עם אלברכט השני, רוזן אטינגן-אטינגן פיליפ, נסיך הסן-דרמשטאדט (1671–1736) יוהאן (1672–1673) היינריך (1674–1741) אליזבת דורותיאה (1676–1721), התחתנה עם פרידריך השלישי יקוב, רוזן הסן-הומבורג פרידריך, נסיך הסן-דרמשטאדט (1677–1708) מדיה וקבצים בנושא לודוויג השישי, רוזן הסן-דרמשטאדט בוויקישיתוף לודוויג השישי, רוזן הסן-דרמשטאדט, באתר "Find a Grave" (באנגלית)
מגדלנה זיבילה, דוכסית פרוסיה

מגדלנה זיבילה, דוכסית פרוסיה (גרמנית: Magdalene Sibylle von Preußen;‏ 3 ביולי 1576 - 12 בפברואר 1659) הייתה בתו של אלברכט פרידריך, דוכס פרוסיה, ואשתו של יוהאן גאורג הראשון, הנסיך הבוחר מסקסוניה. מגדלנה זיבילה נולדה ב-3 ביולי 1576 בקניגסברג, לאלברכט פרידריך, דוכס פרוסיה ומריה אלאונורה מקלווה, בתם של וילהלם, דוכס יוליך-קלווה-ברג ומריה, ארכידוכסית אוסטריה. מגדלנה זיבילה גדלה עם אחיותיה בטירת קניגסברג, וקיבלה חינוך פרוטסטנטי, ואף העריצה את גוסטב השני אדולף, מלך שוודיה. בשנת 1607 התחתנה מגדלנה זיבילה עם יוהאן גאורג הראשון, הנסיך הבוחר מסקסוניה, שהיה בן בריתה של ממלכת שוודיה במהלך מלחמת שלושים השנים. בשנת 1656 מת בעלה יוהאן גאורג הראשון, הנסיך הבוחר מסקסוניה, ובנה יוהאן גאורג השני, הנסיך הבוחר מסקסוניה עלה לשלטון במקומו, וב-12 בפברואר 1659 מתה מגדלנה זיבילה בדרזדן. בשנת 1607 התחתנה מגדלנה זיבילה עם יוהאן גאורג הראשון, הנסיך הבוחר מסקסוניה, ממנו נולדו לה 10 ילדים: בן (1608) סופיה אלאונורה מסקסוניה (1609–1671) מריה אליזבת מסקסוניה (1610–1684) כריסטיאן אלברכט (1612) יוהאן גאורג השני, הנסיך הבוחר מסקסוניה (1613–1680) אוגוסט, דוכס סקסוניה-וייסנפלס (1614–1680) כריסטיאן הראשון, דוכס סקסוניה-מרזבורג (1615–1691) מגדלנה זיבילה מסקסוניה (1617–1668) מוריץ, דוכס סקסוניה-צייץ (1619–1681) היינריך (1622) מדיה וקבצים בנושא מגדלנה זיבילה, דוכסית פרוסיה בוויקישיתוף מגדלנה זיבילה, דוכסית פרוסיה, באתר "Find a Grave" (באנגלית)
פיקוד מרכז של ארצות הברית

פיקוד מרכז של ארצות הברית (באנגלית: United States Central Command ובקיצור USCENTCOM או CENTCOM) הוא אחד מהפיקודים הקרביים המאוחדים של מחלקת ההגנה של ארצות הברית והכוחות המזוינים של ארצות הברית. מפקד הפיקוד הוא גנרל או אדמירל 4 כוכבים. מאפריל 2022 מכהן בתפקיד גנרל מייקל קורילה. מפקדת הפיקוד ממוקמת בבסיס חיל האוויר מקדיל שבטמפה, פלורידה. לפיקוד קיים בסיס פריסה קדמי בבסיס חיל האוויר אל-עודייד שבקטר. הפיקוד ריכז את התוכניות והשליטה בכוחות במלחמת המפרץ. בעקבות פיגועי 11 בספטמבר מרכז הפיקוד את קואליציית בעלות הברית למלחמה בטרור שהורכבה תחילה מ-15 מדינות ונכון ל-2020 כוללת 47 מדינות. כמו כן קרבות ומבצעים נוספים שהשתתף בהם הפיקוד: מבצע שועל המדבר, מלחמת אפגניסטן, מלחמת עיראק, מבצע נחישות טבועה, המתקפה האווירית בתימן נגד החות'ים ומבצע קשת פוסידון. הפיקוד אחראי על אזור מדינות המזרח התיכון (למעט טורקיה וקפריסין, שנכללות באחריות פיקוד אירופה), קזחסטן, אוזבקיסטן, טורקמניסטן, טג'יקיסטן, קירגיזסטן, אפגניסטן ופקיסטן. הפיקוד הוקם כפיקוד משולב עצמאי ב-1983 על בסיס מפקדת פריסה מהירה של פיקוד הכוננות האמריקאי. האחריות כללה מדינות באסיה ובאפריקה, את אזור ים סוף, המפרץ הפרסי ודרום האוקיינוס ההודי. ב-2002 נוספה אחריות גם לסוריה ולבנון. ב-2008 הוקם פיקוד אפריקה של ארצות הברית, ולאחריותו הועברו מפיקוד מרכז המדינות סודאן, אריתריאה, ג'יבוטי, קניה וסומליה. בינואר 2021 נוספה לפיקוד אחריות גם על ישראל, שעד אז הייתה תחת אחריות פיקוד אירופה. מדיה וקבצים בנושא פיקוד מרכז של ארצות הברית בוויקישיתוף אתר האינטרנט הרשמי של פיקוד מרכז של ארצות הברית (באנגלית) פיקוד מרכז של ארצות הברית, ברשת החברתית פייסבוק פיקוד מרכז של ארצות הברית, ברשת החברתית אקס (טוויטר) פיקוד מרכז של ארצות הברית, ברשת החברתית אינסטגרם פיקוד מרכז של ארצות הברית, באתר אנציקלופדיה בריטניקה (באנגלית) לילך שובל, מסר לאיראן? ארה"ב העבירה את ישראל לאחריות פיקוד מרכז, באתר ישראל היום, 16 בינואר 2021
גאורג השני, רוזן הסן-דרמשטאדט

גאורג השני, רוזן הסן-דרמשטאדט (בגרמנית: George II, von Hessen-Darmstadt; 17 במרץ 1605 – 11 ביוני 1661), היה רוזן הסן-דרמשטאדט בין השנים 1626–1661. גאורג נולד ב-17 במרץ 1605 בדרמשטאדט שהשתייכה לרוזנות הסן-דרמשטאדט, ללודוויג החמישי, רוזן הסן-דרמשטאדט, ולמגדלנה מברנדנבורג, בתם של יוהאן גאורג, הנסיך הבוחר מברנדנבורג ואליזבת מאנהלט-צרבסט. בצעירותו טייל גאורג במסגרת הטיול הגדול ברחבי אירופה, יחד עם הרוזן יוהאן קזימיר פון ארבאך, וקשר קשרים דיפלומטיים בהרבה מדינות מטעם אביו. בשנת 1626 מת אביו לודוויג החמישי, רוזן הסן-דרמשטאדט, וגאורג עלה לשלטון במקומו. במהלך מלחמת שלושים השנים צידד גאורג בפרדיננד השני, קיסר האימפריה הרומית הקדושה ובבית הבסבורג, ואף לחם נגד רוזנות הסן-קאסל שצידדה בנסיכים הפרוטסטנטים. לאחר מותו של וילהלם החמישי, רוזן הסן-קאסל בשנת 1637, ניסה גאורג להשתלט על רוזנות הסן-קאסל, אולם אלמנתו של וילהלם - אמליה אליזבת מהנאו-מינצברג בסיוע צרפתי ושוודי הצליחה לכבוש מחדש את הרוזנות, ואף השתלטה מחדש על שטחים שהשתייכו בעבר לרוזנות. לאחר המלחמה נטש גאורג את בריתו עם ממלכת הבסבורג, והצטרף לליגת נסיכי הריין הפרוטסטנטית. ב-11 ביוני 1661 מת גאורג, ובנו לודוויג השישי, רוזן הסן-דרמשטאדט עלה לשלטון במקומו. ב-1 באפריל 1627 התחתן גאורג עם סופיה אלאונורה מסקסוניה, בתם של יוהאן גאורג הראשון, הנסיך הבוחר מסקסוניה ומגדלנה זיבילה, דוכסית פרוסיה, ממנה נולדו לו 15 ילדים: לודוויג השישי, רוזן הסן-דרמשטאדט (1630–1678) מגדלנה זיבילה (1631–1651) גאורג השלישי, רוזן הסן-איטר (1632–1676) סופיה אלאונורה מהסן-דרמשטאדט (1634–1663), התחתנה עם וילהלם כריסטוף, רוזן הסן-הומבורג אליזבת אמליה, רוזנת הסן-דרמשטדט (1635–1709), התחתנה עם פיליפ וילהלם, הנסיך הבוחר מפפאלץ לואיזה כריסטינה (1636–1697) אנה אמליה (1637) אנה סופיה השנייה, נסיכת המנזר של קוידלינבורג (1638–1683) אמליה יוליאנה (1639) בת מתה (1640) הנריקה דורותיאה (1641–1672) יוהאן (1642–1643) אוגוסטה פיליפינה (1643–1672) אגנס (1645) מריה הדוויג מהסן-דרמשטאדט (1647–1680), התחתנה עם ברנהרד הראשון, דוכס סקסוניה-מיינינגן מדיה וקבצים בנושא גאורג השני, רוזן הסן-דרמשטאדט בוויקישיתוף גאורג השני, רוזן הסן-דרמשטאדט, באתר "Find a Grave" (באנגלית)
ג'ינג ג'ו'נחונג

גִ'ינְג ג'וּ'נְחונְג (נולדה ב-13 באוקטובר 1968 בשנחאי) הייתה שחקנית טניס שולחן סינגפורית, ילידת שאנגחאי ששיחקה החל משנות ה-80 של המאה ה-20. 2000 - אולימפיאדת סידני מקום רביעי, יחידות 2001 - אליפות אסיה מדליית זהב זוגות, נשים (עם לי ג'יאווי) מדליית זהב קבוצה, נשים (סינגפור) 2002 - אליפות אסיה (האחרונה בה השתתפה) מדליית זהב זוגות, נשים (עם לי ג'יאווי) מדליית זהב קבוצה, נשים (סינגפור) ג'ינג ג'ו'נחונג, באתר olympedia.org ערך זה הוא קצרמר בנושא ספורטאים ובנושא סינגפור. אתם מוזמנים לתרום לוויקיפדיה ולהרחיב אותו.
ואן הפלין

ואן הפלין (באנגלית: Van Heflin;‏ 13 בדצמבר 1908 - 23 ביולי 1971) היה שחקן קולנוע, טלוויזיה ותיאטרון אמריקאי. הוא החל את קריירת המשחק בברודוויי. סרטו הראשון היה "אישה מורדת" לצידה של קתרין הפבורן (1936). בשנת 1942 קבל פרס אוסקר לשחקן המשנה הטוב ביותר על משחקו בסרט "ג'וני איגר" לצידו של רוברט טיילור. במלחמת העולם השנייה שימש כצלם קרבי בצבא ארצות הברית באירופה. הוא שיחק בסרטים רבים, לרוב בתפקידי משנה, ביניהם:"שביל סנטה פה" (1940), "מאדאם קירי" (1943), "עוד תעלה תזרח השמש" (1946), "אהבתה המוזרה של מרתה אייברס" (1946), "שלושת המוסקטרים" (1948), "מאדאם בובארי" (1949), "צעירה מדי לנשיקה"(1951), "שיין" (1953), "בריגדון" (1954) ו"זעקת הקרב" (1955) לפי ספר ותסריט של לאון יוריס. הפלין שיחק גם על במות ברודוויי. ב-1939 הופיע בסיפור פילדלפיה לצד קתרין הפבורן וג'וזף קוטן בהפקה שרצה 417 פעמים. כן שיחק גם בהפקת מראה מעל הגשר מאת ארתור מילר. הפלין שיחק בסרטים רבים, לרוב בתפקידי משנה, כן הופיע בסדרות בטלוויזיה. ב-1960 זכה הפלין בשני כוכבים בשדרת הכוכבים של הוליווד על הופעותיו בקולנוע ובטלוויזיה. סרטו האחרון היה סרט האסונות נמל תעופה (1970) בו גילם תפקיד של נוסע העומד לפוצץ מטוס נוסעים כדי לזכות את משפחתו בביטוח חיים שרכש. זמן קצר לאחר מכן הוא מת מהתקף לב. מדיה וקבצים בנושא ואן הפלין בוויקישיתוף ואן הפלין, במסד הנתונים הקולנועיים IMDb (באנגלית) ואן הפלין, באתר AllMovie (באנגלית) ואן הפלין, באתר Rotten Tomatoes (באנגלית) ואן הפלין, במסד הנתונים הקולנועיים KinoPoisk (ברוסית) ואן הפלין, באתר Discogs (באנגלית) ואן הפלין, באתר TCM ואן הפלין, באתר "Find a Grave" (באנגלית)
טוני גארן

אנטוניה ("טוני") גארן (בגרמנית: Toni Garrn; נולדה ב-7 ביולי 1992) היא דוגמנית, שחקנית ופעילת זכויות אדם גרמנייה. ב-2008 התרחשה הפריצה הגדולה שלה בתחום האופנה, לאחר חתימה על חוזה בלעדי עם קלווין קליין. טוני גארן נולדה לאנטוניה גארן בהמבורג, גרמניה. יש לה אח גדול, ניקולאס, גם הוא דוגמן. כאשר גארן הייתה בת שנתיים, היא עברה עם משפחתה ללונדון, ומאוחר יותר לאתונה כאשר היא הייתה בת שש. בגיל 10, חזרה להמבורג עם משפחתה. כאשר גארן הייתה בת 13 החלה את קריירת הדוגמנות כשחתמה על חוזה עבודה בסוכנות דוגמנות ניו יורקית. בסתיו 2011, גארן החלה לדגמן עבור רשת "ויקטוריה'ס סיקרט", ראשית בהופעה בקטלוגים שלהם מדגמנת את קו הבגדים. מיד לאחר מכן היא הייתה ב-2011 תצוגת האופנה של ויקטוריה סיקרט, וצולמה עבור PINK-line עם דוגמנית בשם שנינה שאיק. תצוגת האופנה הראשונה שלה של ויקטוריה סיקרט הייתה למעשה ב-2010, אבל בסופו של דבר היא לא נבחרה בשנה זו לתוכנית. באפריל 2012, דווח באופן שגוי על ידי התקשורת שגארן נבחרה באופן רשמי להיות ויקטוריה'ס סיקרט אנג'ל. מיד לאחר מכן דווח כי גארן רק נבחרה לככב בקמפיין של ויקטוריה סיקרט הקמפיין למען "חלום אנג'ל" לצד ארין הית'רטון ולינדסי אלינגסון, ובפרסומת "מלאכים באהבה" בכיכובה של אליס טיילור. כיום, גארן מתגוררת ברובע הפיננסי במנהטן, ניו יורק. במהלך שנת 2019 הצטלמה לסרט הקולנוע האמריקאי "Warning" לצד כוכבים גדולים כמו אלכס פטיפר ותומאס ג'יין. הסרט שוחרר לאקרנים באוקטובר 2021. בשנת 2021 שיחקה בסרט האמריקאי "משבר" את דמותה של שרה. גארן התפרסמה בזכות פועלה כדוגמנית ובשל מערכת יחסים מתוקשרת שניהלה עם לאונרדו דיקפריו במשך כשנה וחצי, עד לאוקטובר 2014, גארן כיכבה פעמים רבות על שערי עיתונים. ב-24 בדצמבר 2019 התארסה לשחקן הבריטי אלכס פטיפר, לאחר עשרה חודשי זוגיות. ב-2020 הם התחתנו בהמבורג, גרמניה. ב-2021 נולדה בתם הבכורה. מדיה וקבצים בנושא טוני גארן בוויקישיתוף אתר האינטרנט הרשמי של טוני גארן טוני גארן, ברשת החברתית פייסבוק טוני גארן, ברשת החברתית אקס (טוויטר) טוני גארן, ברשת החברתית אינסטגרם טוני גארן, במסד הנתונים הקולנועיים IMDb (באנגלית) נאוה סילוורה‏, דוגמנית השבוע: כמו קלאודיה שיפר, אבל קצת יותר, באתר וואלה, 28 בנובמבר 2011 איתי יעקב, מי את קלי רורבאך? הדוגמנית החדשה של ליאונרדו דיקפריו, באתר Xnet‏, 8 ביולי 2005 המלאכית החדשה של ליאונרדו דיקפריו, באתר ynet, 29 במאי 2013 "Toni Garrn". Germany: Vogue.de. נבדק ב-11 בדצמבר 2014. {{cite web}}: (עזרה) Kaiser, Alfons. "The German Fräulein: Toni Garrn" (בגרמנית). נבדק ב-19 באפריל 2012. {{cite web}}: (עזרה) "Toni Garrn". nymag.com. נבדק ב-2011-04-11. Prüfer, Tillmann (21 בינואר 2010). "Fräulein Wunder". Die Zeit (בגרמנית). נבדק ב-16 במאי 2010. {{cite web}}: (עזרה) Toni Garrn Is The New Victoria's Secret Angel. "huffingtonpost.com". Meet the new Angel! Supermodel Erin Heatherton vsallaccess.com. שוב רווק: לאונרדו דיקפריו זרק את החברה, באתר וואלה, 6 באוקטובר 2014
לודוויג החמישי, רוזן הסן-דרמשטאדט

לודוויג החמישי, רוזן הסן-דרמשטאדט (בגרמנית: Ludwig V, von Hessen-Darmstadt; 24 בספטמבר 1577 – 27 ביולי 1626), היה רוזן הסן-דרמשטאדט בין השנים 1596–1626. לודוויג נולד ב-24 בספטמבר 1577 בדרמשטאדט שהשתייכה לרוזנות הסן-דרמשטאדט, לגאורג הראשון, רוזן הסן-דרמשטאדט, ולמגדלנה מליפה, בתם של ברנהרד השמיני, רוזן ליפה וקתרינה מולדק-אייזנברג. בשנת 1596 מת אביו גאורג הראשון, רוזן הסן-דרמשטאדט, ולודוויג עלה לשלטון במקומו. בשנת 1604 מת לודוויג הרביעי, רוזן הסן-מרבורג, ובעקבות מותו פרצה מלחמה בין רוזנות הסן-קאסל לרוזנות הסן-דרמשטאדט על חלוקת הירושה. בנוסף היה יריבות בין הרוזנויות עקב כך שרוזנות הסן-קאסל הייתה קלוויניסטית, ואילו רוזנות הסן-דרמשטאדט הייתה לותרנית. במהלך מלחמת שלושים השנים לחמו הרוזנויות זו בזו, מכיוון שרוזנות הסן-קאסל צידדה בנסיכים הפרוטסטנטים, ואילו רוזנות הסן-דרמשטאדט צידדה בקיסר ובבית הבסבורג. ב-27 ביולי 1626 מת לודוויג, ובנו גאורג השני, רוזן הסן-דרמשטאדט עלה לשלטון במקומו. ב-14 ביוני 1598 נישא לודוויג למגדלנה מברנדנבורג, בתם של יוהאן גאורג, הנסיך הבוחר מברנדנבורג ואליזבת מאנהלט-צרבסט, ממנה נולדו לו 11 ילדים: אליזבת מגדלנה (1600–1624), נישאה ללודוויג פרידריך, דוכס וירטמברג-ממפלגארד אנה אלאונורה מהסן-דרמשטאדט (1601–1659), נישאה לגאורג, דוכס בראונשווייג-לינבורג מריה 1602–1610) סופיה אגנס (1604–1664), נישאה ליוהאן פרידריך, רוזן פפאלץ-זולצבאך-הילפולטשטיין גאורג השני, רוזן הסן-דרמשטאדט (1605–1661) יוליאנה מהסן-דרמשטאדט (1606–1659), התחתנה עם אולריך השני, רוזן פריזיה המזרחית אמליה (1607–1627) יוהאן, רוזן הסן-בראובאך (1609–1651) היינריך (1612–1629) הדוויג (1613–1614) לודוויג (1614) פרידריך מהסן-דרמשטאדט (1616–1682) מדיה וקבצים בנושא לודוויג החמישי, רוזן הסן-דרמשטאדט בוויקישיתוף לודוויג החמישי, רוזן הסן-דרמשטאדט, באתר "Find a Grave" (באנגלית)
פיקוד צפון של ארצות הברית

פיקוד צפון של ארצות הברית (באנגלית: United States Northern Command ובקיצור USNORTHCOM) הוא אחד מהפיקודים הקרביים המאוחדים של משרד ההגנה האמריקני והכוחות המזוינים של ארצות הברית. מפקד הפיקוד הוא גנרל או אדמירל 4 כוכבים ומכהן במקביל גם כמפקד פיקוד הגנת האוויר והחלל של צפון אמריקה. מפברואר 2024 מכהן בתפקיד גנרל גרגורי גיאו. הפיקוד הוקם כפיקוד משולב ב-2002 במטרה לספק בקרה ושליטה עבור פעילות הגנת המולדת של מחלקת ההגנה של ארצות הברית ולתאם את התמיכה בפעילות זו מצד הרשויות האזרחיות. מפקדת הפיקוד ממוקמת בבסיס חיל החלל פיטרסון שבקולורדו ספרינגס. הפיקוד אחראי על שטח ארצות הברית (כולל אלסקה אך לא כולל הוואי), קנדה, מקסיקו, חלק מהאיים הקריבים (איי בהאמה, פוארטו ריקו ואיי הבתולה של ארצות הברית) ואזורי המים הסובבים שטחים אלו כולל מצר פלורידה, מפרץ מקסיקו וחלק מהים הקריבי. מדיה וקבצים בנושא פיקוד צפון של ארצות הברית בוויקישיתוף אתר האינטרנט הרשמי של פיקוד צפון של ארצות הברית (באנגלית) אתר פיקוד צפון
עונת 1933/1934 בלה ליגה

עונת 1933/1934 הייתה העונה השישית של לה ליגה שהיא הליגה הספרדית הבכירה בכדורגל. העונה החלה ב-5 בנובמבר 1933 והסתיימה ב-4 במרץ 1934. בתקופת הרפובליקה הספרדית השנייה המילה "ריאל" הורדה משמות הקבוצות. הליגה כללה 10 קבוצות. אוביידו עלתה מהליגה השנייה. אתלטיק בילבאו זכתה בתואר בפעם השלישית בתולדות המועדון. בעקבות ההחלטה להגדיל את הליגה ל-12, אף קבוצה לא ירדה לליגת משנה בסוף העונה. בהתאם לנתונים הרשמיים של LFP איסידרו לאנגרה מאוביידו כבש 26 שערים ב-18 משחקים. הוא זכה בתואר מלך השערים. בהתאם לנתוני העיתון MARCA הוא כבש 27 שערים. גרגוריו בלסקו מאתלטיק בילבאו היה השוער הטוב של העונה. הוא ספג 21 שערים ב-14 משחקים. זה הייתה העונה השנייה בה בלסקו היה השוער הטוב ביותר. נתונים מפורטים מאתר rsssf נתונים מפורטים מאתר bdfutbol
עונת 1934/1935 בלה ליגה

עונת 1934/1935 הייתה העונה השביעית של לה ליגה שהיא הליגה הספרדית הבכירה בכדורגל. העונה החלה ב-2 בדצמבר 1934 והסתיימה ב-28 באפריל 1935. בתקופת הרפובליקה הספרדית השנייה המילה "ריאל" הורדה משמות הקבוצות. הליגה כללה 12 קבוצות. אתלטיקו מדריד וסביליה עלו מהליגה השנייה. בטיס בלומפי זכתה בתואר בפעם הראשונה בתולדות המועדון. דונוסטיה וארנה קלוב ירדו לליגת משנה בסוף העונה. בהתאם לנתונים הרשמיים של LFP איסידרו לאנגרה מאוביידו כבש 27 שערים ב-22 משחקים. הוא זכה בתואר מלך השערים. בהתאם לנתוני העיתון MARCA הוא כבש 26 שערים. זהו הייתה העונה השנייה ברציפות בה הוא זכה בתואר. חואקין אורקיאגה מריאל בטיס היה השוער הטוב של העונה. הוא ספג 19 שערים ב-21 משחקים. נתונים מפורטים מאתר rsssf נתונים מפורטים מאתר bdfutbol